**Verdensmesterskapet i rugby** er den fremste internasjonale turneringen i rugby union, og blir holdt hvert fjerde år. Det ble først holdt i 1987, da Australia og New Zealand delte arrangøransvaret. Vinneren får *William Webb Ellis Trophy*, oppkalt etter oppfinneren av sporten. Turneringen er et av de største idrettsarrangementer i verden.

Turneringer
-----------

| År | Vertsland |  | Finale |  | Bronsefinale |
| --- | --- | --- | --- | --- | --- |
| Verdensmester | Resultat | Sølv | Bronse | Resultat | 4.-plass |
| 1987 | Australias flagg AustraliaNew Zealands flagg New Zealand | **New Zealands flaggNew Zealand** | 29–9 | Frankrikes flaggFrankrike | Wales’ flaggWales | 22–12 | Australias flaggAustralia |
| 1991 | Englands flagg England | **Australias flaggAustralia** | 12–6 | Englands flaggEngland | New Zealands flaggNew Zealand | 13–6 | Skottlands flaggSkottland |
| 1995 | Sør-Afrikas flagg Sør-Afrika | **Sør-Afrikas flaggSør-Afrika** | 15–12 | New Zealands flaggNew Zealand | Frankrikes flaggFrankrike | 19–6 | Englands flaggEngland |
| 1999 | Wales’ flagg Wales | **Australias flaggAustralia** | 35–13 | Frankrikes flaggFrankrike | Sør-Afrikas flaggSør-Afrika | 22–18 | New Zealands flaggNew Zealand |
| 2003 | Australias flagg Australia | **Englands flaggEngland** | 20–17 | Australias flaggAustralia | New Zealands flaggNew Zealand | 40–13 | Frankrikes flaggFrankrike |
| 2007 | Frankrikes flagg Frankrike | **Sør-Afrikas flaggSør-Afrika** | 15–6 | Englands flaggEngland | Argentinas flaggArgentina | 34–10 | Frankrikes flaggFrankrike |
| 2011 | New Zealands flagg New Zealand | **New Zealands flaggNew Zealand** | 8–7 | Frankrikes flaggFrankrike | Australias flaggAustralia | 21–18 | Wales’ flaggWales |
| 2015 | Englands flagg England | **New Zealands flaggNew Zealand** | 34–17 | Australias flaggAustralia | Sør-Afrikas flaggSør-Afrika | 24–13 | Argentinas flaggArgentina |
| 2019 | Japans flagg Japan | **Sør-Afrikas flaggSør-Afrika** | 32–12 | Englands flaggEngland | New Zealands flaggNew Zealand | 40–17 | Wales’ flaggWales |
| 2023 | Frankrikes flagg Frankrike |  | – |  |  | – |  |
| 2027 | Australias flagg Australia |  | – |  |  | – |  |
| 2031 | USAs flagg USA |  | – |  |  | – |  |

Historie
--------

VM i rugby union for menn ble foreslått i 1983 da både det australske og newzealandske rugbyforbundet sendte uavhengige forespørsler til World Rugby, og spurte om de kunne gjennomføre et slikt arrangement. I 1985 godtok IRB at landene skulle dele arrangøransvar for det første verdensmesterskapet, og at det skulle holdes i mai og juni 1987.

England arrangerte mesterskapet i 1991 og tapte finalen mot Australia på hjemmebane.

Verdensmesterskapet i 1995, som ble holdt i og vunnet av Sør-Afrika, vil bli mest husket for øyeblikket da daværende president Nelson Mandela, iført den sørafrikanske landslagsdrakten, overrakk trofeet til lagets hvite kapten Francois Pienaar. Mandelas drakt hadde Pienaars nummer seks på ryggen, og overrekkelsen ble sett på som en forsoning mellom Sør-Afrikas svarte og hvite befolkning.

Wales var vertsnasjon i 1999. De tapte kvartfinalen mot Australia som senere vant mesterskapet etter å ha slått Frankrike i finalen.

Verdensmesterskapet i 2003 skulle egentlig bli holdt sammen av Australia og New Zealand, men på grunn av uenigheter mellom IRB og det newzealandske forbundet over sponsing, reklame og billettsalg, så fikk Australia ha ansvaret alene.

Frankrike arrangerte VM i 2007. Sør-Afrika vant over England i finalen.

New Zealand arrangerte det i 2011 og vant på hjemmebane mot Frankrike i finalen.

I 2015 ble VM arrangert i England, men noen kamper ble også spilt på Millennium Stadium i Wales. New Zealand slo Australia i finalen.

Japan var det første asiatiske landet som arrangerte mesterskapet i 2019. De gikk videre fra gruppespillet og til kvartfinalen som det første asiatiske land noensinne. I finalen møttes England og Sør-Afrika og Sør-Afrika vant sitt tredje tittel da de vant finalen 32-10.

Land som har deltatt i alle mesterskap
--------------------------------------

1. Argentina
2. Australia
3. Canada
4. England
5. Frankrike
6. Irland
7. Italia
8. Japan
9. New Zealand
10. Skottland
11. Wales

Referanser
----------

1. ↑  Webb Ellis Cup - NZHistory.net.nz. lest 20. oktober 2014

| * v
* d
* r
Verdensmesterskapet i rugby union for menn |
| --- |
| Australia og New Zealand 1987 **·** England 1991 **·** Sør-Afrika 1995 **·** Wales 1999 **·** Australia 2003 **·** Frankrike 2007 **·** New Zealand 2011 **·** England 2015 **·** Japan 2019 **·** Frankrike 2023 |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |